title: Pone ke mawakwikya (suterot)
text: Isen koe pone, aotcera va kom is oxi kare aflica ke negasik tir rotisa, is ke berpotik meviele iskes va dilintafa tigira vulkuna, numen batcoba va joara va conyuca ke prostewaf berpot is drowigafa mukoduca ke lanyon berpot nurutis geltrevaf dere weber. Detceikuca ke pone dere guntar da belisik va dile mekasaf siatos va munesten bifeem kazawar. Batkane, laxubuveson va kera ke belisik, Mirbeau va meka lanuca icde gunuca ke Joseph vanburer, i ke Joseph uculen gan poneusikya gu boera va rumeikya azu aytara. Ostik, da kalira ke Célestine mawakwikya zo askiyir, pune batcoba miv en tiyir kaikkonara va tarkana suterotafa vexura is dere seltardil, kiren opelafa « leveikya » somesuteyer banugale suteroteem nutiyir an ind ke felisa seltpula batkane dadisa va antoka ke muxara num rotarkanuca.